สวัสดีค่ะตอนนี้มีปัญหาเรื่องประจำเดือนมาเยอะผิดปกติค่ะปกติไม่เคยเป็นเลย มันเพิ่งจะมาเริ่มเมื่อปลายเดือนตุลาปกติประจำเดือนมาจะต้องมีอาการปวดท้องแต่เมื่อปลายเดือนตุลา ไม่มีอาการปวดท้องเลยค่ะพอประจำเดือนหมด ผ่านไป 1 สัปดาห์เข้าเดือนใหม่ ประจำเดือนก็มาอีก แต่คิดว่าคงเป็นปกติหายไปอีก 1 สัปดาห์ ก็กลับมาเป็นใหม่จนครั้งนี้ ครั้งที่ 3 ในรอบเดือนสิงหาคมแต่ว่าเลือดสีเข้มกว่าปกติ เป็นสีน้ำตาลเข้มเลยค่ะอยากทราบว่า ปัญหาที่เจออยู่มันจะร้ายแรงไหมคะแล้วสาเหตุส่วนใหญ่ เกิดจากอะไรได้บ้างคะ อันตรายไหม
สวัสดีค่ะ การมีประจำเดือนมาบ่อย หรือมีระยะห่างระหว่างรอบประจำเดือนน้อยกว่า 21 วัน อาจเกิดจาก1. ภาวะแทรกซ้อนจากการตั้งครรภ์ เช่น แท้งคุกคาม แท้งไม่ครบ เป็นต้น แต่มักมีอาการปวดท้องร่วมด้วย2. การทำงานผลิตฮอร์โมนของรังไข่ผิดปกติ3. ความผิดปกติที่มดลูก เช่น เนื้องอกมดลูก เยื่อบุโพรงมดลูกเจริญผิดที่ เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น4. มีโรคในระบบอื่นๆ เช่น มีภาวะเกร็ดเลือดต่ำ ภาวะไทรอยด์ฮอร์โมนต่ำ เป็นต้น5. การใช้ยาฮอร์โมนต่างๆ เช่น ยาฉีดคุมกำเนิด ยาฝังคุมกำเนิด ยาสตรี สมุนไพร อาหารเสริมต่างๆ รวมถึงยาบางชนิด เช่น ยาต้านการแข็งตัวของเลือด เป็นต้น6. มีมดลูกอักเสบติดเชื้อ แต่จะมีตกขาวที่ผิดปกติและอาการปวดท้องน้อยร่วมด้วยหากมีเพศสัมพันธ์ อาจลองตรวจหาการตั้งครรภ์ดูก่อนค่ะ หากตรวจไม่พบ แต่ยังคงมีประจำเดือนมาบ่อย แนะนำให้ไปพบสูติ-นรีแพทย์เพื่อตรวจหาสาเหตุค่ะ ไม่ควรปล่อยให้มีเลือดออกบ่อยๆ ดังกล่าว เพราะจะทำให้เกิดภาวะโลหิตจางตามมาได้